A Németországban rendezett Eifel nagydíjat megelőzően pozitív koronavírus-tesztet produkált, így ki kellett hagynia a versenyt, ahol Nico Hülkenberg helyettesítette. Tíz napos izolációs időszakát letöltve a portugál nagydíjon ismét rajthoz állt, ott azonban ütközött Lando Norrisszal és kiesett. A török nagydíj hétvégéjén az esős körülmények közt megtartott időmérő edzésen megszerezte pályafutása első pole pozícióját, ezzel pedig ő lett az első kanadai versenyző, aki Formula–1-es futamot az élről kezdhet meg az 1997-es európai nagydíjat követően, ahol Jacques Villeneuve szerezte meg az első rajtkockát.